turjo4nis/wikipedia-bn-dump-20250701 huggingface dataset:
জীবাণুনাশক

জীবাণুনাশক বলতে এমন কিছু সক্রিয় রাসায়নিক পদার্থকে বোঝায় যেগুলি বিভিন্ন অণুজীবকে বিনষ্ট করতে পারে। বিভিন্ন দ্রব্য যেমন রঙ, উজ্জ্বল প্রলেপ বা বার্নিশ, পরিষ্কারক দ্রব্য, শ্যাম্পু, প্রসাধনী দ্রব্য, ইত্যাদিতে জীবাণুনাশক পদার্থ আবশ্যকীয় উপাদান হিসেবে বিরাজ করে (তথাকথিত "সংরক্ষক") যা ঐসব দ্রব্যের কার্যকরী আয়ু বৃদ্ধি করে এবং উন্নত মান বজায় রাখে।

কিছু কিছু জীবাণুনাশক যৌগ ঔষধ হিসেবে যোনিপথে বা পায়ুপথে প্রয়োগ করা হয়, যা মানুষকে যৌন রোগ সংক্রমণের হাত থেকে প্রতিরক্ষা প্রদান করে (যাদের মধ্যে এইডস উল্লেখ্য)।

জীবাণুনাশকগুলিকে বেশ কয়েকটি শ্রেণিতে ভাগ করা যায়। এগুলি হল: 
 ভাইরাসনাশক - ভাইরাসের ডিএনএ বা পৃষ্ঠতলীয় প্রোটিনের ক্ষতিসাধন করে এগুলির সংক্রমণ ক্ষমতা বিনষ্ট করে দেয়।
 ব্যাকটেরিয়ানাশক
 ছত্রাকনাশক
 শৈবালনাশক

জীবাণুনাশক পদার্থগুলি জীবাণু জড়কারক পদার্থগুলির সাথে একত্রে মিলে জীবাণু নিরোধক শ্রেণির পদার্থগুলি গঠন করেছে। জীবাণুনাশকগুলি আবার জীবনাশক নামক বৃহত্তর একটি শ্রেণির অন্তর্ভুক্ত।

তথ্যসূত্র

ঔষধের শ্রেণি
অণুজীববিজ্ঞান
বালাইনাশক
চিকিৎসা স্বাস্থ্যবিধি
পল্লবী শারদা

পল্লবী শারদা (জন্ম: ৫ মার্চ ১৯৯০) ভারতীয় বংশোদ্ভূত একজন অস্ট্রেলিয়ান চলচ্চিত্র অভিনেত্রী। তিনি মাই নেম ইজ খান, দশ তলা, বেশরম, হাওয়াইজাদা, ও বেগম জান-এর মতো হিন্দি চলচ্চিত্রে অভিনয় করেছেন। ২০২১ সালে মুক্তিপ্রাপ্ত টম অ্যান্ড জেরি চলচ্চিত্রেও অভিনয় করেছিলে তিনি।

প্রারম্ভিক জীবন 
পল্লবী শারদা পশ্চিম অস্ট্রেলিয়ার পার্থে হেমা শারদা এবং নলিন কান্ত শারদার পরিবারে জন্মগ্রহণ করেছিলেন। তার বাবা-মা দুজনেই আইআইটি'র প্রাক্তন শিক্ষার্থী এবং বিজ্ঞান ও প্রকৌশল বিভাগে পিএইচডি করেছেন। পল্লবীর জন্মের আগে তারা ১৯৮০ সালে অস্ট্রেলিয়ায় পাড়ি জমান। পল্লবী এসেনডনের লোথার হল স্কুলে অধ্যয়ন করেছিলেন, যেখানে তিনি একাডেমিক স্কলারশিপ লাভ করেন।

চলচ্চিত্রের তালিকা

তথ্যসূত্র

বহিঃসংযোগ 

 অফিসিয়াল ওয়েবসাইট 
 
 
 
 
 

১৯৯০-এ জন্ম
পাঞ্জাবি ব্যক্তি
জীবিত ব্যক্তি
ভারতীয় চলচ্চিত্র অভিনেত্রী
হিন্দি চলচ্চিত্র অভিনেত্রী
অস্ট্রেলীয় চলচ্চিত্র অভিনেত্রী
১৯৮০-এর দশকে জন্ম
ভারতীয় বংশোদ্ভূত অভিনেত্রী
২১শ শতাব্দীর অস্ট্রেলীয় অভিনেত্রী
পাঞ্জাবি বংশোদ্ভূত অস্ট্রেলীয় ব্যক্তি
চালুনি

চালুনি হল বাংলাদেশ ও পশ্চিমবঙ্গে প্রচলিত বাঁশ বা বেতের তৈরি ডালাজাতীয় একপ্রকার সরঞ্জাম। অঞ্চলভেদে এটি চালুন, চালনি, চালনা বা চাইল্নি নামেও পরিচিত।

ব্যুৎপত্তি ও ইতিহাস 
চালুনি একটি তদ্ভব শব্দ। জ্ঞানেন্দ্রমোহন দাস তাঁর ‘বাঙ্গালা ভাষার অভিধানে’ উল্লেখ করছেন যে চালুনি হলো বহুছিদ্রবিশিষ্ট বাঁশা বা তার নির্মিত একপ্রকার ছাঁকনিপাত্র যা দ্বারা শস‍্যাদি বা তার চূর্ণ চালা বা ঝাড়া হয়। চালুনি নিয়ে বাংলায় এক বা একাধিক প্রবাদ প্রবচন রয়েছে। ‘চালুনি বলে তোর পেছনে কেন ছেঁদা’ হল এমনই একটি একটি বাংলা প্রবাদ।

নরসিংহ বসুর ‘ধর্মমঙ্গল’ কাব‍্যে চালুনির উল্লেখ রয়েছে, যাতে বলা হয়েছে যে অতীতে ডোম সম্প্রদায়ের লোকেরা চালুনি বোনার কাজ করতেন।

বুনন পদ্ধতি 
চালুনির বুনন পদ্ধতি অনকেটাই চাঙারির বুনন পদ্ধতি মতোই। প্রথমে ++ যোগচিহ্নের মতো একটার পর একটা বাঁশের চাঁচাড়ি বা বেত উপর-নিচে রেখে বুনতে হয়। আবার ×× গুণচিহ্নের মতো বোনা হয়। তবে প্রত‍্যেকটি বেতের মাঝে মাঝে কিছুটা ছেড়ে ছেড়ে বা ফাঁক রেখে বুনতে হয়। বোনার একপর্যায়ে যখন কিছুটা গোলকাকার হয়ে যায় তখন তা দেখতে অনেকটা জালিদার নকশার মতো দেখায়। বেতের মাঝে মাঝে কিছুটা ছেড়ে ছেড়ে বা ফাঁক রেখে বোনার ফলে চালুনির গঠন বেশ নরম হয়। তবে এর বেড় খুব শক্ত করে বানানো হয়। সবশেষে শক্ত দড়ি বা তার দিয়ে টান করে বাধা হয়।

ব্যবহার 
গঠনে নরম হওয়ায় সাধারণত ভারি কাজে চালুনি ব‍্যবহৃত হয়না, বরং হালকা কাজে বিশেষত কোনো কিছু (যেমন-মুড়ি, চিড়ে, খই, চালে গুঁড়ো ইত‍্যাদি) বাছতে বা ঝাড়তে ব‍্যবহৃত হয়। অনেক সময় চালুনির উলটো দিকটিও কাজে লাগে। যেমন উৎসব বা পার্বণে লুচি বেলে চালুনির উপরে রাখা হয়।

তথ্যসূত্র 

গ্রামীণ সংস্কৃতি
বাংলাদেশী হস্তশিল্প
পশ্চিমবঙ্গের সংস্কৃতি
বাংলাদেশী সংস্কৃতি
পশ্চিমবঙ্গের হস্তশিল্প
বাঙালি গৃহস্থালি উপকরণ
সমুন্দর

{{তথ্যছক চলচ্চিত্র
| নাম           = সমুন্দর
| চিত্র         = সমুন্দর (১৯৮৬) চলচ্চিত্রের পোস্টার.jpg
| ক্যাপশন       = চলচ্চিত্রের পোস্টার
| পরিচালক       = রাহুল রাওয়েল
| প্রযোজক       = মুশির-রিয়াজ
| রচয়িতা       = নাদিরা বাব্বর
(সংলাপ)এইচ. এম. মীর্জা(কাহিনী এবং চিত্রনাট্য)
| চিত্রনাট্যকার =
| কাহিনিকার     =
| শ্রেষ্ঠাংশে   = সানি দেওলপুনম ধিল্লোনঅনুপম খেরঅমরিশ পুরি
| সুরকার        = রাহুল দেব বর্মণ
| চিত্রগ্রাহক   = বাবা আজমি
| সম্পাদক       = ওম প্রকাশ মাক্কার
| স্টুডিও       =
| পরিবেশক       =
| মুক্তি        = 
| দৈর্ঘ্য       =
| দেশ           = ভারত
| ভাষা          = হিন্দি
| নির্মাণব্যয়  =
| আয়           =
}}সমুন্দর''' () হচ্ছে ১৯৮৬ সালে মুক্তিপ্রাপ্ত একটি হিন্দি চলচ্চিত্র। চলচ্চিত্রটির পরিচালক ছিলেন রাহুল রাওয়েল এবং প্রযোজক ছিলেন মুশির-রিয়াজ আর সঙ্গীত পরিচালনার দায়িত্বে ছিলেন রাহুল দেব বর্মণ। চলচ্চিত্রটিতে অভিনয় করেছিলেন সানি দেওল, পুনম ধিল্লোন, অনুপম খের এবং অমরিশ পুরি।

অভিনয়ে
সানি দেওল - অজিত
পুনম ধিল্লোন - অঞ্জলি
অনুপম খের - রাজেশ্বর নাথ/গিরিজা শঙ্কর
অমরিশ পুরি - রায়জাদা নরসিংহ
পরেশ রাওয়াল - হংসুখ

গানের তালিকা

তথ্যসূত্র

বহিঃসংযোগ
 

হিন্দি ভাষার চলচ্চিত্র
১৯৮৬-এর চলচ্চিত্র
১৯৮০-এর দশকের হিন্দি ভাষার চলচ্চিত্র
রাহুল দেববর্মণ সুরারোপিত চলচ্চিত্র
ভারতীয় অপরাধ নাট্য চলচ্চিত্র
লাল পাথর

লাল পাথর হল একটি জনপ্রিয় বাংলা চলচ্চিত্র যা পরিচালনা করেন সুশীল মজুমদার। এই চলচ্চিত্রটি ১৯৬৪ সালে এসারবী প্রোডাকশান ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন সলিল চৌধুরী। এই চলচ্চিত্রটির মুখ্য চরিত্রে অভিনয় করেন উত্তম কুমার, সুপ্রিয়া দেবী, শ্রাবণী বসু, নির্মল কুমার।

কাহিনী

শ্রেষ্ঠাংশে
 উত্তম কুমার
 সুপ্রিয়া দেবী
 শ্রাবণী বসু
 নির্মল কুমার 
 কুমকুম বসু
 পতাকী ভট্টাচার্য  
 রতন ভট্টাচার্য 
 শান্তা ভট্টাচার্য
 সুতপা ভট্টাচার্য 
 শতাব্দী দাস
 মলিনা দেবী
 রাজলক্ষ্মী দেবী
 শান্তা দেবী
 বিনয় দত্ত
 বানী গাঙ্গুলী

সাউন্ডট্রাক

তথ্যসূত্র

বহিঃসংযোগ
 

১৯৬৪-এর চলচ্চিত্র
ভারতীয় চলচ্চিত্র
বাংলা ভাষার ভারতীয় চলচ্চিত্র
১৯৬০-এর দশকের বাংলা ভাষার চলচ্চিত্র
পিঁড়ি

পিঁড়ি হল সাধারণত বসবার জন্য কাঠের তৈরি একপ্রকার ক্ষুদ্র ও নিচু আসন বা পাটা। অঞ্চলভেদে এটি পিঁড়ে বা পিড়ি নামেও পরিচিত।

ব্যুৎপত্তি 
পিঁড়ি শব্দটি সংস্কৃত শব্দ ‘পিণ্ডি’ থেকে 'পিংড়ি', তারপর 'পিঁড়ি' রূপে বাংলায় এসেছে। গ্রামাঞ্চলে এখনও পিঁড়ির ব্যবহার চালু আছে।

ব্যবহার
পিঁড়ি আকারগতভাবে ছোটো ও নীচু কাঠের আসন হওয়ায় এতে বসে প্রাচীন কালে বাঙালি নারীরা কুটনা কুটা এবং রান্না করার কাজে ব্যবহার করত। সাধারণত বসার কাজে পিঁড়ি ব্যবহার করা হলেও এর পাশাপাশি রুটি বেলার জন্য কিংবা তদ্রূপ অন্যান্য কাজেও বিভিন্ন আকারের পিঁড়ি ব্যবহার করা হয়ে থাকে।

তথ্যসূত্র 

গ্রামীণ সংস্কৃতি
বাংলাদেশী হস্তশিল্প
পশ্চিমবঙ্গের সংস্কৃতি
বাংলাদেশী সংস্কৃতি
পশ্চিমবঙ্গের হস্তশিল্প
বাঙালি গৃহস্থালি উপকরণ
বৃহৎ ব্যাপ্তির নিরাময়মূলক ঔষধ

বৃহৎ ব্যাপ্তির নিরাময়মূলক ঔষধ () বলতে একধরনের সক্রিয় জীবাণুরোধক পদার্থ বা ঔষধকে বোঝায় যা একাধিক ধরনের রোগসৃষ্টিকারী জীবাণুর বিরুদ্ধে কার্যকর। যেমন কিছু ব্যাকটেরিয়া নিরোধক ঔষধ ব্যাকটেরিয়া ও ভাইরাস উভয় প্রকার জীবাণুর বিরুদ্ধে কার্যকর, তাই এগুলিকে বৃহৎ ব্যাপ্তির নিরাময়মূলক ঔষধ বলা হয়।  বৃহৎ ব্যাপ্তির নিরাময়মূলক ঔষধের বিপরীত ধরনের ঔষধগুলিকে ক্ষুদ্র ব্যাপ্তির নিরাময়মূলক ঔষধ () বলা হয়; এগুলি নির্দিষ্ট কিছু জীবাণু কিংবা খুবই সদৃশ কিছু জীবাণুর সমষ্টির উপরে কাজ করে।

বৃহৎ ব্যাপ্তির নিরাময়মূলক ঔষধগুলিকে বৈশ্বিক মহামারি চলাকালে সম্ভাব্য জরুরি চিকিৎসা হিসেবে প্রস্তাব করে হয়েছে। অ্যাজিথ্রোমাইসিন (Azithromycin) ও নিটাজোক্স্যানাইড (Nitazoxanide) সর্বপ্রথম আবিষ্কৃত দুইটি বৃহৎ ব্যাপ্তির নিরাময়মূলক ঔষধ।

আরও দেখুন
 বৃহৎ ব্যাপ্তির ব্যাকটেরিয়া নিরোধক ঔষধ (Broad-spectrum antibiotic)
 বৃহৎ ব্যাপ্তির ভাইরাস নিরোধক ঔষধ (Broad-spectrum antiviral drug)

তথ্যসূত্র 

ঔষধের শ্রেণি
মাদকদ্রব্য
বৃহৎ ব্যাপ্তির ভাইরাস নিরোধক ঔষধ

বৃহৎ ব্যাপ্তির ভাইরাস নিরোধক ঔষধ ( বা broad-spectrum antiviral agents, সংক্ষেপে BSAA) বলতে এক শ্রেণীর ভাইরাস নিরোধক ঔষধকে বোঝায়, যেগুলি একটি বৃহৎ পরিসীমার অন্তর্গত বিভিন্ন ধরনের রোগসৃষ্টিকারী ভাইরাসকে লক্ষ্য করে কাজ করে এবং এগুলির প্রতিলিপিকরণ ও বিকাশ রোধ করে। বৃহৎ ব্যাপ্তির ভাইরাস নিরোধক ঔষধগুলি ভাইরাসীয় প্রোটিনগুলির (যেমন পলিমারেজ, প্রোটিয়েজ কিংবা বিপরীত ট্রান্সক্রিপটেজগুলি) কাজে ব্যাঘাত ঘটায় কিংবা সংক্রমণের সময় ভাইরাস দ্বারা আক্রান্ত দেহকোষগুলির প্রোটিন বা কোষীয় প্রক্রিয়াগুলিকে লক্ষ্য করে কাজ করে।

এমন বহুসংখ্যক বৃহৎ ব্যাপ্তির ভাইরাস নিরোধক ঔষধ পাওয়া গেছে যেগুলি তাদের আদি নির্দেশনার বহির্ভূত কোনও ভাইরাসের বিরুদ্ধে কার্যকারিতা প্রদর্শন করে থাকে, অর্থাৎ যেসব ভাইরাসের উপরে আদিতে গবেষণা করে ঔষধটি নির্মাণ করা হয়েছিল, সেগুলি ছাড়াও অন্যান্য ভাইরাসের উপরে ভাইরাস নিরোধক কার্যাবলী প্রদর্শন করে থাকে (যেমন রেমডেসিভির ও লোপিনাভির/রিটোনাভির) কিংবা তাদের আদি নিরাময়মূলক নির্দেশনার বাইরে কাজ করে। উদাহরণস্বরূপ ব্যাকটেরিয়া নিরোধক ঔষধসমূহ (যেমন অ্যাজিথ্রোমাইসিন) কৃমি নিরোধক ঔষধসমূহ (যেমন নিক্লোস্যামাইড Niclosamide), এবং প্রোটোজোয়া নিরোধক ঔষধসমূহ (যেমন এমেটিন Emetine) উল্লেখযোগ্য। এই কারণে বৃহৎ ব্যাপ্তির ভাইরাস নিরোধক ঔষধগুলি ঔষধ পুনর্লক্ষীকরণের জন্য সম্ভাব্য প্রার্থী হয়ে থাকে। বৃহৎ ব্যাপ্তির ভাইরাস নিরোধক ঔষধগুলির পুনর্লক্ষীকরণ শূন্য থেকে নতুন (de novo) ভাইরাস নিরোধক ঔষধ নির্মাণের তুলনায়  দ্রুত, সস্তা ও কার্যকরী ভাইরাস নিরোধক ঔষধ নির্মাণের একটি পদ্ধতি। যেসব বৃহৎ ব্যাপ্তির ভাইরাস নিরোধক ঔষধকে তাদের আদি নির্দেশনার বাইরে সফলভাবে পুনর্লক্ষীকৃত করা হয়েছে, সেগুলিকে বৃহৎ ব্যাপ্তির নিরাময়মূলক ঔষধ (Broad-spectrum therapeutic) বলা হয়।

বৃহৎ ব্যাপ্তির ভাইরাস নিরোধক ঔষধগুলি চিকিৎসাবৈজ্ঞানিকভাবে গুরুত্বপূর্ণ এবং উদীয়মান ভাইরাসসমূহের দ্বারা সংক্রমিত রোগের চিকিৎসার জন্য সম্ভাব্য প্রার্থী হতে পারে। এই ভাইরাসগুলির মধ্যে ইনফ্লুয়েঞ্জা, এইচআইভি, ফাইলোভাইরাসসমূহ (যেমন ইবোলাভাইরাস ও মারবুর্গ ভাইরাস) এবং করোনাভাইরাসগুলি (সার্স-কোভ ভাইরাস, মার্স-কোভ ভাইরাস এবং সাম্প্রতিক সার্স-কোভ-২ ভাইরাস) উল্লেখযোগ্য। সার্স-কোভ-২ ভাইরাসের জন্য ঔষধ পুনর্লক্ষীকরণ গবেষণা বর্তমানে চলমান।

সর্বশেষ ২০২০ খ্রিস্টাব্দের হিসাব অনুযায়ী ১২০টি বৃহৎ ব্যাপ্তির ভাইরাস নিরোধক ঔষধ নির্মাণের বিভিন্ন পর্যায়ে বিদ্যমান, যেগুলি প্রায় ৭৮টি মানব ভাইরাসের বিরুদ্ধে কার্যকর।

আরও দেখুন 

 বৃহৎ ব্যাপ্তির ব্যাকটেরিয়া নিরোধক ঔষধ (Broad-spectrum antibiotic)
 বৃহৎ ব্যাপ্তির নিরাময়মূলক ঔষধ (Broad-spectrum therapeutic)

তথ্যসূত্র 

ভাইরাসনিরোধক ঔষধ
ভাইরাস
পিলি ইয়েসা

পিলি ইয়েসা হলো তুলুর "ব্যাঘ্র মুখোশে কাব্যনাট্য", যেটি উপকূলীয় কর্ণাটকের এক অনন্য লোক নৃত্য।  দেবী দুর্গার সম্মানে নবরাত্রির সময় পিলি ইয়েসা সম্পাদিত হয়। দেবীর প্রিয় প্রাণী বাঘ। ম্যাঙ্গালোর দশেরা এসময়ের অন্যতম উৎসব, এই সময়টিতে বিপুল সংখ্যক উৎসাহী মানুষ অংশগ্রহণ করে। এটি কর্ণাটকের উড়ুপি জেলায় সংগঠিত হয়। আগে এটি মাঙ্গলুরু, উড়ুপি, মোড়াবিদ্রি, কুন্দপুর এবং তুলু নাড়ুর বিভিন্ন স্থানে কৃষ্ণ জন্মাষ্টমী / দইহাঁড়ি এবং গণেশ চতুর্থীর সময় অনুষ্ঠিত হত। 

সাধারণত, তরুণ পুরুষদের পাঁচ থেকে দশ সদস্য বা এর বেশি, যাদের তিন থেকে পাঁচজন মুখে আঁকা এবং বাঘের মত চেহারায় পোশাকধারী পুরুষ এবং তুলুতে দুই বা তিন ড্রামারের সঙ্গে থাসসে নামক একটি ব্যান্ড থাকে। এই দলটির সাথে রয়েছে গ্রুপের ম্যানেজার। নবরাত্রির সময়, এই তারা তাদের ব্যান্ডের সাথে ড্রাম বিট সহ তাদের শহরের রাস্তায় ঘুরে বেড়াবে। তারা প্রায় দশ মিনিটের জন্য পারফর্ম করার জন্য তারা বাড়িগুলি বা ব্যবসায়গুলিতে বা রাস্তার ধারে থামে। যার পরে তারা পর্যবেক্ষণকারী লোকদের কাছ থেকে কিছু অর্থ সংগ্রহ করে। 

তারা নবরাত্রির শেষ দিন পর্যন্ত সঞ্চালন, এবং তাদের প্রায় সবাই বিভিন্ন মন্দিরে যেমন- মঙ্গোলাদেবী, গোকর্ণনাথেশ্বর এব ং ভেঙ্ক্টরমনা মন্দিরে আয়োজিত সারদা মিছিলে অংশ গ্রহণ করে। মিছিল শেষ হওয়ার পরে, অভিনয় বন্ধ করা হয় এবং মুখের রঙ সরানো হয়।

পোশাক 

তুলুতে পিলি অর্থ "বাঘ", নৃত্যশিল্পীরা নিজেদেরকে চিতা বা চিতাবাঘ দিয়ে সজ্জিত করে। পরিধানসমূহ জায়গা উপর নির্ভর করে পরিবর্তিত হতে পারে, ব্যবহার করা পরিধানসমূহ মাঙ্গালোর তুলনায় উডূপী জেলায় ভিন্ন হয়। প্রতিটি ব্যক্তি কেবল একটি নিকার / শর্টস পরে থাকবে, যার সাধারণত বাঘের ত্বকের মোটিফ থাকে। তাঁর খালি শরীর এবং মুখের বাকী অংশগুলি বিভিন্ন নকশায় আঁকা থাকে, যা বাঘ, চিতা এবং চিতাবাঘকে বোঝায়। নকল পশম দিয়ে তৈরি একটি পাগড়ি বা মাস্ক এবং কখনও কখনও একটি লেজ পরিবেশন সম্পূর্ণ করার জন্য পরা হয়।

রং ত্বকে জ্বলন্ত সংবেদন সৃষ্টি করে। তবে ব্যক্তিরা এটি উদযাপনের অংশ হতে এবং ছুটির মৌসুমে কিছু অতিরিক্ত অর্থ উপার্জনের জন্য সহ্য করে। মূলত লোকেরা ধর্মীয় মানতের অংশ হিসাবে এটি করত। রংটি বেশ কয়েক দিন ধরে শরীরে রাখা হয় এবং ইচ্ছামতো পুনরায় রঙ করা বা পুনরুদ্ধার করা হয়।

দক্ষতা 

দক্ষতাগুলি ব্যক্তি অনুযায়ী পৃথক পৃথক হতে পারে এবং প্রয়োজনীয় প্রাথমিক দক্ষতা বাঘের নৃত্যের পদক্ষেপগুলি জানার জন্য প্রয়োজন। যাতে একজনের সহনশক্তি প্রয়োজন । শিল্পীদের সাধারন দক্ষতা হল অগ্নি নিয়ে শ্বাস নেয়া, হাতে ভর দিয়ে হাটা, হ্যান্ডস্ট্যান্ডস, জিমন্যাস্টিক , পিছন দিকে বাঁকিয়ে মুখ থেকে অর্থ সংগ্রহ করা এবং আক্কিমুড়ি (খড়ের সাথে বাঁধা ভাত, ৪২ কেজি ওজনের) এবং পিছনে ফেলে দেওয়া ইত্যাদি।

জনপ্রিয় সংস্কৃতিতে 
২০১৪ সালের কান্নাডা চলচ্চিত্র উলিদাবারু কানদান্থে বাঘের নাচ রয়েছে যেখানে একটি চরিত্র (অভিনেতা অচিউত কুমার ) পিলি  ইয়েসা দলের অন্তর্ভুক্ত। এছাড়াও, বাঘের নাচের জন্য নিবেদিত "পিলি ইয়েসা বিটস" শিরোনামের একটি গানও রয়েছে।

গ্যালারী

আরো দেখুন 

 পুলি কালী , প্রতিবেশী কেরালায় একই জাতীয় নাচের রূপ
 তুলুনাডু সংস্কৃতি
 ম্যাঙ্গালোর দশেরা
 আতি কালেঞ্জা
 বুটা কোলা

তথ্যসূত্র

কর্ণাটকের উৎসব 
ভারতের ধর্মীয় উৎসব
হিন্দু উৎসব
ভারতের হিন্দু উৎসব
ভারতের নৃত্য উৎসব
দক্ষিণ কন্নড় জেলা
উড়ুপি জেলা
তুলুনাড়ুর সংস্কৃতি
মাঙ্গলুরুর সংস্কৃতি
বরিস গুসম্যান

বরিস ইয়েভেসেভিচ গুসম্যান (১৮৯২-১৯৪৪) একজন সোভিয়েত লেখক, চিত্রনাট্য লেখক, নাট্য পরিচালক এবং প্রাভদার কলামিস্ট ছিলেন। বোলশোই থিয়েটারের উপ-পরিচালক এবং পরবর্তীকালে সোভিয়েত রেডিও কমিটি আর্টস বিভাগের পরিচালক হিসাবে, গুসমান সোভিয়েত ইউনিয়নে এবং আন্তর্জাতিকভাবে সের্গেই প্রোকোফিয়েভের সংগীত প্রচারে গুরুত্বপূর্ণ ভূমিকা পালন করেছিলেন। গুসমান ১৯৩০ এর দশকের শেষের দিকে গ্রেট পার্জেসের সময় গ্রেপ্তার হন এবং ১৯৪৪ সালে একটি শ্রম শিবিরে মারা যান।

জীবন

প্রাভদা এবং শিল্প সমালোচনা
যুবক হিসাবে গুসম্যান একজন বেহালাবিদ ছিলেন এবং শেরমেতেভ পরিবারের সেন্ট পিটার্সবার্গ সিম্ফনি অর্কেস্ট্রার হয়ে বাজাতেন।

তথ্যসূত্র

আধুনিকতাবাদী লেখক
১৮৯২-এ জন্ম
১৯৪৪-এ মৃত্যু
চলচ্চিত্র তাত্ত্বিক
সোভিয়েত চিত্রনাট্যকার
পুরুষ চিত্রনাট্যকার
ইহুদি সমাজতান্ত্রিক
২০শ শতাব্দীর পুরুষ সঙ্গীতজ্ঞ
জানে আলম

জানে আলম (? – ২ মার্চ ২০২১) বাংলাদেশের একজন স্বনামধন্য কণ্ঠশিল্পী, সুরকার, গীতিকার ও প্রযোজক ছিলেন। বাংলা পপ সঙ্গীতের স্রষ্টা ও প্রচারক হিসেবে যে পাঁচজন শিল্পীকে মনে করা হয় উনি তাদের একজন।

প্রারম্ভিক জীবন 
জানে আলম জন্মগ্রহণ করেন মানিকগঞ্জ জেলার হরিরামপুরে।

কর্মজীবন 
বাংলাদেশের স্বাধীনতার পরে ঢাকা রেকর্ডস থেকে প্রকাশিত প্রথম অ্যালবাম 'বনমালী' দিয়ে শ্রোতাদের মাঝে পরিচিতি লাভ করেন। সত্তরের দশকে পপ সঙ্গীতের সাথে লোকধাঁচ এবং আধ্যত্মবাদের মিশ্রণে গানের জন্য জানে আলম বেশ জনপ্রিয় ছিলেন। তার কণ্ঠে গাওয়া প্রায় ৪০০০ গানগুলোর মধ্যে ‘একটি গন্ধমের লাগিয়া’, ‘স্কুল খুইলাছে রে মাওলা’, ‘কালি ছাড়া কলমের মূল্য যে নাই, ফুল ছাড়া ফাগুনের নামটাই বৃথা’, ‘তুমি পিরিতি শিখাইয়া’, ‘দয়াল বাবা কেবলা কাবা’ অন্যতম জনপ্রিয় গান।

মৃত্যু 
কণ্ঠশিল্পী জানে আলম বঙ্গবন্ধু শেখ মুজিব মেডিকেল বিশ্ববিদ্যালয় হাসপাতালে চিকিৎসাধীন অবস্থায় মারা যান। মানিকগঞ্জের হরিরামপুরের যাত্রাপুরে পারিবারিক কবরস্থানে এই গুণী শিল্পীকে দাফন করা হয়।

তথ্যসূত্র 

২০২১-এ মৃত্যু
মানিকগঞ্জ জেলার ব্যক্তি
বাংলাদেশী সঙ্গীতশিল্পী
বেগম ঐজাজ রসুল

বেগম কুদসিয়া ঐজাজ রসুল (৪ এপ্রিল ১৯০৮ - ১ আগস্ট ২০০১) ভারতের সংবিধান সভার একমাত্র মুসলিম নারীসদস্য যিনি ভারতের সংবিধানের খসড়া তৈরি করেছিলেন। এর পাশাপাশি তিনি একজন লেখিকাও ছিলেন ।

পরিবার 
১৯০৯ সালের ২রা এপ্রিল বেগম রসুল স্যার জুলফিকার আলী খান এবং মাহমুদা সুলতানা দম্পতির ঘরে জন্মগ্রহণ করেছিলেন। জন্মের পর তাঁর নাম দেওয়া হয়েছিল কুদসিয়া বেগম। তাঁর পিতা স্যার জুলফিকার পাঞ্জাবের মালেরকোটলা শাসকপরিবারের  একটি জ্ঞাতিগোষ্ঠীর অন্তর্ভুক্ত ছিলেন। তাঁর মা মাহমুদা সুলতান ছিলেন লোহারুর নবাব আলাউদ্দিন আহমেদ খানের কন্যা।

রাজনৈতিক জীবন 
১৯৩৫ সালে ভারত শাসন আইন কার্যকর হওয়ার সাথে সাথে তিনি নিখিল ভারত মুসলিম লীগে যোগ দিয়ে নির্বাচনী রাজনীতিতে প্রবেশ করেছিলেন। ১৯৩৭ সালের নির্বাচনে তিনি অসংরক্ষিত আসন থেকে সফলভাবে প্রতিদ্বন্দ্বিতা করেছিলেন এবং উত্তর প্রদেশ বিধানসভায় নির্বাচিত হয়েছিলেন। ১৯৫২ সাল পর্যন্ত  তিনি এর সদস্য ছিলেন। তিনি ১৯৩৭ থেকে ১৯৪০ সাল পর্যন্ত কাউন্সিলের ডেপুটি প্রেসিডেন্টের পদে অধিষ্ঠিত ছিলেন এবং ১৯৫০ থেকে ১৯৫২ সাল পর্যন্ত পরিষদে বিরোধীদলীয় নেত্রী হিসাবে কাজ করেছিলেন। তিনি ভারতের প্রথম মহিলা এবং বিশ্বের প্রথম মুসলিম মহিলা হিসেবে এই পদে অধিষ্ঠিত হয়েছিলেন। পারিবারিক পটভূমি থাকা সত্ত্বেও তিনি জমিদারি প্রথা বিলুপ্তির পক্ষে তাঁর দৃঢ় সমর্থন জাহির করেছিলেন। তিনি ধর্মের ভিত্তিতে ভোটারদের পৃথক করার দাবির তীব্র বিরোধিতা করেছিলেন।

ক্রীড়া পৃষ্ঠপোষকতা 
তিনি ২০ বছর যাবত ভারতীয় মহিলা হকি ফেডারেশনের সভাপতির দায়িত্ব পালন করেছিলেন এবং এশিয়ান মহিলা হকি ফেডারেশনেরও সভাপতি ছিলেন। তাঁর নামে ভারতীয় মহিলা হকি কাপের নামকরণ করা হয়েছে ।

লেখালেখি 
১৯৫৩ সালে বেগম রসুল জাপানে প্রেরিত প্রধানমন্ত্রী শুভেচ্ছা প্রতিনিধি এবং ১৯৫৫ সালে তুরস্কে প্রেরিত ভারতীয় সংসদীয় প্রতিনিধি দলের সদস্য ছিলেন। তিনি সাহিত্যের প্রতি গভীর অনুরাগী ছিলেন। তিনি থ্রি উইক্‌স ইন জাপান  (Three Weeks in Japan) শিরোনামে একটি বই লিখেছিলেন। এছাড়াও তিনি বিভিন্ন পত্র-পত্রিকাতে লেখালেখি করতেন। তাঁর লেখা আত্মজীবনীর শিরোনাম হলো পর্দা থেকে সংসদ: ভারতীয় রাজনীতিতে একজন মুসলিম মহিলা (Purdah to Parliament: A Muslim Woman in Indian Politics)।

তথ্যসূত্র 

ভারতে রাজনৈতিক দলের নেতা
১৯০৯-এ জন্ম
২০০১-এ মৃত্যু
উত্তরপ্রদেশের রাজনীতিতে নারী
২০শ শতাব্দীর ভারতীয় মুসলিম
পশতুন বংশোদ্ভূত ভারতীয় ব্যক্তি
সমাজসেবায় পদ্মভূষণ প্রাপক
২০শ শতাব্দীর ভারতীয় নারী রাজনীতিবিদ
উত্তরপ্রদেশ বিধানসভার সদস্য ১৯৭৭-১৯৮০
ভারতের গণপরিষদের সদস্য
আদ্রিয়ান মার্শ

আদ্রিয়ান মার্শ (জন্ম ৪ নভেম্বর ১৯৭৮) একজন প্রাক্তন ইংলিশ ক্রিকেটার। তিনি ছিলেন বাঁহাতি ব্যাটসম্যান এবং ডানহাতি মিডিয়াম পেস বোলার।

মার্শ ১৯৯৬ সালের আগস্টে ডাক (শূন্য রানে আউট) দিয়ে অভিষেক করে সোমারসেটের দ্বিতীয় একাদশের হয়ে খেলেন। তিনি টানা তিন মউসুমে ফ্রেন্ডস প্রভিডেন্ট ট্রফিতে ডার্বিশায়ার ক্রিকেট বোর্ডের প্রতিনিধিত্ব করেছেন।

তথ্যসূত্র

বহিঃসংযোগ 

 
 

জীবিত ব্যক্তি
ইংরেজ ক্রিকেটার
১৯৭৮-এ জন্ম
নটিংহ্যাম থেকে আগত ক্রিকেটার
অ্যান্ড্রু পেন

অ্যান্ড্রু জোনাথন পেন (জন্ম ২৭ জুলাই ১৯৭৪) একজন নিউজিল্যান্ডের একজন প্রাক্তন ক্রিকেটার। তিনি নিউজিল্যান্ডের হয়ে পাঁচটি একদিনের আন্তর্জাতিক খেলেন। তিনি হক কাপে পেন ওয়াঙ্গানুইয়ের হয়েও খেলেছিলেন।

পেন নিউজিল্যান্ডের সাথে তিনটি বিদেশে সফর করেছিলেন এবং এই তিনটি ট্যুর কোনও টেস্ট না খেলেই পুরো ক্যারিয়ারে টেস্ট খেলোয়াড় দলে থেকে সর্বাধিক ট্যুরের রেকর্ড গড়েন।

পেন এখন সম্পত্তি এবং বাণিজ্যিক আইনে সলিসিটার হিসেবে কাজ করছেন।

তথ্যসূত্র 

ওয়েলিংটনের ক্রিকেটার
সেন্ট্রাল ডিস্ট্রিক্টসের ক্রিকেটার
নিউজিল্যান্ডের একদিনের আন্তর্জাতিক ক্রিকেটার
নিউজিল্যান্ডীয় ক্রিকেটার
জীবিত ব্যক্তি
১৯৭৪-এ জন্ম
হোয়াঙ্গানুই থেকে আগত ক্রিকেটার
নর্থ আইল্যান্ডের ক্রিকেটার
বৃহৎ ব্যাপ্তির ব্যাকটেরিয়া নিরোধক ঔষধ

বৃহৎ ব্যাপ্তির ব্যাকটেরিয়া নিরোধক ঔষধ () বলতে এক ধরনের ব্যাকটেরিয়া নিরোধক ঔষধকে (অ্যান্টিবায়োটিক) বোঝায়, যেগুলি সাধারণত গ্রাম-ধনাত্মক ও গ্রাম-ঋণাত্মক - এই দুই প্রধান দলের ব্যাকটেরিয়া দলের উপরে কাজ করে থাকে। এছাড়া একটি বৃহৎ পরিসীমার মধ্যে অন্তর্গত বহু বিভিন্ন  রোগ-সৃষ্টিকারী ব্যাকটেরিয়ার বিরুদ্ধে কাজ করে এরকম যেকোনও ব্যাকটেরিয়া নিরোধক ঔষধকেও বৃহৎ ব্যাপ্তির ব্যাকটেরিয়া নিরোধক ঔষধ ডাকা হয়ে থাকে। যখন সন্দেহ করা হয় যে কোনও ব্যাকটেরিয়াঘটিত রোগের সংক্রমণ হয়েছে, কিন্তু কোন্‌ দলের ব্যাকটেরিয়ার কারণে তা ঘটেছে, সেটি অজানা থাকে, তখন এই ঔষধগুলিকে ব্যবহার করা হয় (অভিজ্ঞতাভিত্তিক চিকিৎসা)। অথবা একাধিক দলের ব্যাকটেরিয়ার কারণে সংক্রমণ হয়েছে সন্দেহ হলেও এই ঔষধগুলি ব্যবহার করা হয়। এর বিপরীতে ক্ষুদ্র ব্যাপ্তির ব্যাকটেরিয়া নিরোধক ঔষধগুলি শুধুমাত্র নির্দিষ্ট একটি দলের ব্যাকটেরিয়ার উপরে কার্যকরী হয়ে থাকে। বৃহৎ ব্যাপ্তির ব্যাকটেরিয়া নিরোধক ঔষধগুলি শক্তিশালী হলেও এগুলি দেহের স্থানীয়, স্বাভাবিক ব্যাকটেরিয়াগুলির জন্য বিশেষভাবে ঝুঁকিপূর্ণ হতে পারে এবং জীবাণু নিরোধক সহিষ্ণুতার জন্ম দিতে পারে। বৃহৎ ব্যাপ্তির ব্যাকটেরিয়া নিরোধক ঔষধের একটি বহুল ব্যবহৃত উদাহরণ হল অ্যাম্পিসিলিন।

উদাহরণ 
মানবদেহের জন্য:
 ডক্সিসাইক্লিন
 মিনোসাইক্লিন
 অ্যামিনোগ্লাইকোসাইডস (স্ট্রেপটোমাইসিন ব্যতীত)
 অ্যাম্পিসিলিন
 অ্যামক্সিসিলিন (অগমেন্টিন বা ক্ল্যাভুলানিক অ্যাসিড)
 অ্যাজিথ্রোমাইসিন
 কার্বাপেনেমস (যেমন, ইমিপেনেম)
 পিপেরাসিলিন
 কুইনোলোন (যেমন, সিপ্রোফ্লক্সাসিন)
 টেট্রাসাইক্লিন অ্যান্টিবায়োটিক (সেয়ারসাইক্লিন ব্যতীত)
 ক্লোরামফেনিকল
 টিসার্সিলিন
 সালফামেথোক্সাজোল (ব্যাক্ট্রিম)
 ওফ্লক্সাসিন

তথ্যসূত্র

আরও দেখুন 
 বৃহৎ ব্যাপ্তির ভাইরাস নিরোধক ঔষধ (Broad-spectrum antiviral drug)
 বৃহৎ ব্যাপ্তির নিরাময়মূলক ঔষধ (Broad-spectrum therapeutic)

ব্যাকটেরিয়া নিরোধক
অ্যান্টিবায়োটিক
নির্দেশনা (চিকিৎসাবিজ্ঞান)

চিকিৎসাবিজ্ঞানে নির্দেশনা () বলতে চিকিৎসার অংশ হিসেবে কোনও পরীক্ষা, ঔষধ, পদ্ধতি বা অস্ত্রোপচার প্রয়োগ করার বৈধ কারণকে বোঝানো হয়। কোনও পদ্ধতি বা ঔষধ ব্যবহারকে সমর্থনকারী একাধিক নির্দেশনা থাকতে পারে। নির্দেশনার সাথে রোগনির্ণয়ের পার্থক্য আছে। রোগনির্ণয় পরিভাষাটি দিয়ে কোনও বিশেষ রোগাবস্থা কোনও ব্যক্তির দেহে উপস্থিত আছে কি না, তার মূল্যায়নকে বোঝানো হয়। অন্যদিকে নির্দেশনা পরিভাষাটি দিয়ে কোনও কিছু ব্যবহারের পেছনের বৈধ কারণকে বোঝানো হয়। নির্দেশনার বিপরীত ধারণাটি হল প্রতিনির্দেশনা (Contraindication), যা দিয়ে কোনও বিশেষ চিকিৎসা পদ্ধতি ব্যবহার করা থেকে বিরত থাকার পেছনের কারণকে বোঝায়, কেননা এক্ষেত্রে চিকিৎসার কারণে লাভের তুলনায় ক্ষতির ঝুঁকি বেশি থাকে।

মার্কিন যুক্তরাষ্ট্রে চিকিৎসকের ব্যবস্থাপত্রে লিখিত ঔষধগুলির নির্দেশনাগুলি ফেডারেল ড্রাগ অ্যাডমিনিস্ট্রেশন (কেন্দ্রীয় ঔষধ প্রশাসন) দ্বারা অনুমোদিত হতে হয়। ঔষধের মোড়কের বা মোড়কের ভেতরের কাগজে ঔষধ ব্যবস্থাপনা সংক্রান্ত তথ্যের "নির্দেশনা ও ব্যবহারবিধি" নামক অংশে নির্দেশনাগুলি অন্তর্ভুক্ত থাকে। এই অংশটির মূল উদ্দেশ্য হল স্বাস্থ্যসেবা প্রদানকারী পেশাদার ব্যক্তিরা যেন তাৎক্ষণিকভাবে রোগীদের জন্য উপযুক্ত চিকিৎসা চিহ্নিত করতে পারেন, সেজন্য ঔষধের অনুমোদিত নির্দেশনাগুলি পরিষ্কারভাবে উপস্থাপন করা। নির্দেশনা ও ব্যবহারবিধি অনুচ্ছেদটিতে যে রোগ বা রোগাবস্থাটির জন্য ঔষধটি অনুমোদিত হয়েছে, তা উল্লেখ করা হয়, সেটির লক্ষণ-উপসর্গগুলি উল্লেখ করা হয় এবং আলোচ্য ঔষধটি নিরাময়, প্রতিরোধ, উপশম নাকি রোগনির্ণয়ের জন্য ব্যবহার করতে হবে, সে ব্যাপারে নির্দেশনা প্রদান করা হয়। অধিকন্তু, নির্দেশনা ও ব্যবহারবিধি অনুচ্ছেদে কোন্‌ বয়োগোষ্ঠীর জন্য ঔষধটি অনুমোদিত, তার উল্লেখ থাকে এবং অন্যান্য প্রয়োজনীয় তথ্যাদি থাকে যাতে সেটিকে উপযুক্তরূপে ব্যবহার করা যায় (যেমন কোন রোগীর শ্রেণী বা বয়োগোষ্ঠীর জন্য এটি প্রযোজ্য এবং অন্য কোনও সহায়ক চিকিৎসা আবশ্যক কি না)।

তথ্যসূত্র

চিকিৎসাবিজ্ঞান পরিভাষা
মাদল

মাদল ভারতীয় উপমহাদেশে প্রচলিত একধরনের ঐতিহ্যবাহী তালাশ্রয়ী লোকবাদ্যযন্ত্র। নেপালে এবং ভারতের আদিবাসী সম্প্রদায়ের মাঝে মাদল সমধিক জনপ্রিয় একটি বাদ্যযন্ত্র। বেশকিছু লোকসঙ্গীতে এটিকে প্রধান বাদ্যযন্ত্র হিসেবে ব্যবহার করা হয়। নেপালি লোকসঙ্গীতে মূলত তাল রক্ষার জন্য মাদল ব্যবহৃত হয়। সেখানে এটি হাতে বাজানো ঢাকি (হ্যান্ড ড্রাম) হিসাবে বেশ জনপ্রিয় এবং ব্যাপকভাবে ব্যবহৃত হয়।

মাদল নেপালের একটি জাতীয় বাদ্যযন্ত্র। এই নেপালি টোকাযন্ত্রটিকে বেশিরভাগ নেপালি লোকসংগীতের মেরুদণ্ড বলা চলে। খ্যাতনামা নেপালি সংগীতশিল্পী রণজিৎ গজমের যখন রাহুল দেব বর্মণের অধীনে কাজ শুরু করেছিলেন তখন তিনি এই যন্ত্রটিকে বলিউড সংগীতের সাথে পরিচয় করিয়েছিলেন। তিনি  "হাম দোনো দো প্রেমী দুনিয়া ছোড় চলে" এবং "কাঞ্ছি রে কাঞ্ছি রে" এর মতো অসংখ্য বলিউড গানে এটি ব্যবহার করেছেন।

নির্দিষ্ট কয়েকটি আদিবাসী গোষ্ঠীর মধ্যে ভিন্ন প্রকারের নিজস্ব মাদল রয়েছে।

ইতিহাস 

মাদলের উৎপত্তি হয়েছিল নেপালের মগর সম্প্রদায়ের হাত ধরে।

নামকরণ এবং নির্মাণ 
নেপালি ভাষায় প্ৰাচীনকালে মাদলকে মৰ্দল বলে ডাকা হত।

মাদল নির্মাণের জন্য সাধারণত কাঠের টুকরা খোদাই করা হয় যাতে একটি ফাঁকা গহ্বর তৈরি হয়। এই গহ্বরটির স্থানীয় নাম ঘর। এর দুপ্রান্তের মাথাগুলো দ্বি-স্তরযুক্ত ছাগলের চামড়া দিয়ে ঢাকা দেওয়া হয় এবং ময়দা, লোহার ফাইলিং ও ডিমের তৈরি একধরনের কালো পেস্ট দিয়ে প্রতিটি মাথার মাঝখানে জায়গাটি একটি বৃত্তাকারে পুড়িয়ে দেওয়া হয়। এই চিহ্নটি মাথায় ওজন যুক্ত করে এবং মাদলের শব্দকে উল্লেখযোগ্যভাবে পরিবর্তন করে যা ঘণ্টার সমতুল্য শব্দ দেয়। 

বড় এবং ছোট মাথাকে প্রায়শই যথাক্রমে পুরুষ এবং মহিলা হিসাবে উল্লেখ করা হয়।

ব্যবহার

মাদল নেপালের রাষ্ট্রীয় বাদ্য। এই বাদ্য নেপালি জাতির সংগীতের মেরুদন্ড।

তথ্যসূত্র 

আনদ্ধযন্ত্র
ইউলি রাইজমান

ইউলি ইয়াকোলেভিচ রাইজমান (; ১৫ ডিসেম্বর ১৯০৩ – ১১ ডিসেম্বর ১৯৯৪) একজন সোভিয়েত রাশিয়ান চলচ্চিত্র পরিচালক এবং চিত্রনাট্যকার ছিলেন।

কর্মজীবন 
১৯২৪ সালে তিনি জার্মান-রাশিয়ান চলচ্চিত্র স্টুডিও মেজরাবপম-রাসের সাহিত্য পরামর্শক হয়েছিলেন।

তাঁর প্রাইভেট লাইফ (১৯৮২) চলচ্চিত্রটি ইউএসএসআর রাজ্য পুরস্কার জিতেছিল এবং শ্রেষ্ঠ আন্তর্জাতিক পূর্ণদৈর্ঘ্য চলচ্চিত্র বিভাগে একাডেমি পুরস্কারের জন্য মনোনীত হয়েছিল।

তাঁর ৭টি স্ট্যালিন / রাষ্ট্রীয় পুরস্কারগুলি তাকে সোভিয়েত ইউনিয়নের অন্যতম অলঙ্কৃত সংস্কৃতি ব্যক্তিত্ব হিসাবে পরিণত করেছে। তিনি প্রথম ব্যক্তি যিনি ১৯৮৮ সালে নিকা পুরস্কারে, আজীবন কৃতিত্বের জন্য সম্মানজনক পুরস্কার অর্জন করেছিলেন যা রাশিয়ান একাডেমি অফ সিনেমা আর্টস অ্যান্ড সায়েন্স কর্তৃক প্রদত্ত হয়েছিল।

তথ্যসূত্র

বহিঃসংযোগ 
 
 Yuli Raizman Obituary  from The Independent

সোভিয়েত চলচ্চিত্র পরিচালক
সোভিয়েত চিত্রনাট্যকার
পুরুষ চিত্রনাট্যকার
১৯০৩-এ জন্ম
১৯৯৪-এ মৃত্যু
স্তালিন পুরস্কার বিজয়ী
রুশ ইহুদি